เทศบาลตำบลเทพารักษ์

เทพารักษ์ เป็นเทศบาลตำบลแห่งหนึ่งที่ตั้งอยู่ในอำเภอเมืองสมุทรปราการ จังหวัดสมุทรปราการ มีอาณาเขตครอบคลุมพื้นที่ตำบลเทพารักษ์ เฉพาะหมู่ที่ 1, 2, 6, 8 และบางส่วนของหมู่ที่ 9 อยู่ห่างจากศาลากลางจังหวัดสมุทรปราการประมาณ 13 กิโลเมตร และอยู่ห่างจากกรุงเทพมหานครประมาณ 37 กิโลเมตร มีเส้นทางคมนาคมที่สำคัญ คือ ทางหลวงแผ่นดินหมายเลข 3268 (ถนนเทพารักษ์)

เทศบาลตำบลเทพารักษ์แต่เดิมมีฐานะเป็นสภาตำบลเทพารักษ์ ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2538 แล้วจึงได้รับการการจัดตั้งเป็นเทศบาลตำบลใน พ.ศ. 2562  ปัจจุบันมีประชากรทั้งสิ้น 21,901 คน

ที่ตั้งและอาณาเขต 
เทศบาลตำบลเทพารักษ์ตั้งอยู่ทางตอนเหนือของอำเภอเมืองสมุทรปราการ จังหวัดสมุทรปราการ ห่างจากตัวอำเภอประมาณ 10 กิโลเมตร มีอาณาเขตติดต่อกับพื้นที่อื่น ๆ ดังนี้  
 ทิศเหนือ  ติดต่อกับเขตเทศบาลเมืองบางแก้ว (อำเภอบางพลี) มีคลองสำโรงเป็นเส้นแบ่งเขต
 ทิศตะวันออก ติดต่อกับเขตองค์การบริหารส่วนตำบลบางพลีใหญ่ (อำเภอบางพลี) มีคลองทับนางเป็นเส้นแบ่งเขต
 ทิศใต้ ติดต่อกับเขตเทศบาลเมืองแพรกษาใหม่และเขตเทศบาลเมืองปากน้ำสมุทรปราการ (อำเภอเมืองสมุทรปราการ) มีแนวเส้นตรงจากคลองทับนาง แนวรั้วร้านเด่นชัยคาร์เซอร์วิส แนวรั้วบริษัท เวอร์เท็คซ์ เอ็นจิเนียริ่ง จำกัด คลองสันดร แนวเส้นตรงหลักเขตที่ 5 แนวรั้วบริษัทเจเอสทูริ่ง ซัพพลาย จำกัด และซอยเจริญใจเป็นเส้นแบ่งเขต
 ทิศตะวันตก ติดต่อกับเขตเทศบาลตำบลบางเมือง (อำเภอเมืองสมุทรปราการ) มีคลองบางปิ้งเป็นเส้นแบ่งเขต

หมู่บ้านและประชากร 
พื้นที่เทศบาลตำบลเทพารักษ์มีประชากรทั้งหมด 21,901 คน โดยแบ่งเป็นประชากรชายทั้งหมด 10,203 คน และประชากรหญิงทั้งหมด 11,698 คน (เดือนธันวาคม 2564) แบ่งการปกครองออกเป็น 5 หมู่บ้าน ดังนี้

สถานที่สำคัญ 
 สำนักงานเทศบาลตำบลเทพารักษ์
 โรงเรียนอนุบาลเทศบาลตำบลเทพารักษ์
 สวนสาธารณะเทศบาลตำบลเทพารักษ์
 ศูนย์การเรียนรู้ชุมชนเทพารักษ์
 ศูนย์สุขภาพชุมชนเทพารักษ์
 ศาลเทพารักษ์
 โรงพยาบาลสินแพทย์ เทพารักษ์
 โรงเรียนสุขเจริญผล
 บริษัทนานมี อุตสาหกรรม จำกัด

อ้างอิง

แหล่งข้อมูลอื่น 
 เว็บไซต์ของเทศบาลตำบลเทพารักษ์

เทพารักษ์
เทพารักษ์